lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv zh lv lv lv lv lv lv lv lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Rīgas pašvaldības līdzfinansējuma konkursā kultūrvēsturiskā būvmantojuma saglabāšanai saņemts 101 projektu pieteikums – Rīgas domes Īpašuma departaments
Rīgas pašvaldības līdzfinansējuma konkursā kultūrvēsturiskā būvmantojuma saglabāšanai saņemts 101 projektu pieteikums
Rīgas domes Īpašuma departamenta un Vidi degradējošo būvju komisijas izsludinātajā konkursā “Rīgas pašvaldības līdzfinansējums kultūrvēsturiskā būvmantojuma saglabāšanai 2020. gadā”, kurā projektu pieteikumi bija jāiesniedz līdz 14. februārim, saņemts 101 projektu pieteikums par kopējo summu 1,68 miljoni eiro.
No konkursam iesniegtajiem projektiem 87 objekti pretendē uz iespēju saņemt pašvaldības līdzfinansējumu ēkas atjaunošanas vai restaurācijas darbiem 50% apmērā, kas nepārsniedz 20 000 eiro kultūras pieminekļa saglabāšanai. Savukārt 14 objekti pretendē uz pašvaldības līdzfinansējumu ne vairāk kā 5000 eiro apmērā ēkas elementu atjaunošanai vai restaurācijai.
Konkursā iesniegtos projektu pieteikumus līdz 24.aprīlim izvērtēs Rīgas domes Vidi degradējošu būvju komisija, pieņemot lēmumu par finansējuma piešķiršanu. Finansējums īpašniekam tiks piešķirts tikai pēc būvdarbu pabeigšanas un to pieņemšanas. Konkursā iesniegtie projekti ir jārealizē līdz 15. novembrim.
Rīgas pašvaldības līdzfinansējuma programma kultūrvēsturiskā būvmantojuma saglabāšanai tika aizsākta 2016. gadā, kad namu īpašnieki atjaunoja 20 ēkas, bet astoņu namu īpašnieki ar pašvaldības atbalstu restaurēja kādu no nama detaļām. 2017. gadā pieteikumu skaits pieauga divas reizes un ar pašvaldības atbalstu tika atjaunotas jau 47 ēkas un restaurētas 19 namu būvmantojuma detaļas. 2018. gadā ar pašvaldības atbalstu tika realizēti 71 fasādes atjaunošanas projekti, bet astoņu ēku īpašnieki realizēja mazos restaurēšanas projektus. Savukārt pagājušajā gadā namīpašnieki jau atjaunoja 60 ēku fasādes, bet 11 ēkām atjaunoja kādu no kultūrvēsturiskā būvmantojuma  detaļām.
Plašāka informācija par konkursu “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2020. gadā” un konkursa nolikums ir publicēts mājas lapā atjauno.riga.lv
Informāciju sagatavoja: Baiba Gailīte, Rīgas domes priekšsēdētāja padomniece, tālr. 67181181, mob. tālr.26555927, e-pasts: baiba.gailite@riga.lv
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads